title: 2008/200/ES: Rozhodnutie Komisie z  20. februára 2008 , ktorým sa ukončuje postup preskúmania týkajúci sa obchodných praktík udržiavaných Argentínou v súvislosti s dovozom textilných a odevných výrobkov

text:
               5.3.2008

               SK

               Úradný vestník Európskej únie

               L 60/34

      ROZHODNUTIE KOMISIE

   z 20. februára 2008,
   ktorým sa ukončuje postup preskúmania týkajúci sa obchodných praktík udržiavaných Argentínou v súvislosti s dovozom textilných a odevných výrobkov
   (2008/200/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 3286/94 z 22. decembra 1994 stanovujúce postupy Spoločenstva v oblasti spoločnej obchodnej politiky s cieľom zaistenia uplatňovania práv Spoločenstva podľa pravidiel medzinárodného obchodu, najmä tých, ktoré boli vytvorené pod záštitou Svetovej obchodnej organizácie (1), a najmä na jeho článok 11 ods. 1,
   keďže:
   A.   POZADIE POSTUPU PRESKÚMANIA

               (1)

               Dňa 11. októbra 1999 organizácia Euratex (Európska organizácia pre odevy a textílie) predložila podnet podľa článku 4 nariadenia Rady (ES) č. 3286/94 (ďalej len „nariadenie“) v mene tých svojich členov, ktorí uskutočňujú vývoz do Argentíny alebo majú záujem o takýto vývoz.

               (2)

               V podnete sa tvrdilo, že predaju textilných a odevných výrobkov Spoločenstva v Argentíne bráni množstvo obchodných prekážok v zmysle článku 2 ods. 1 nariadenia, čiže „akýkoľvek obchodný postup prijatý a udržiavaný treťou krajinou, keďže pravidlá medzinárodného obchodu stanovujú právo žaloby“. Údajné obchodné prekážky boli tieto:

                           a)

                           kontrola pred nakládkou a minimálne colné hodnoty;

                           b)

                           nadmerné požiadavky v súvislosti s osvedčeniami o pôvode;

                           c)

                           požiadavka predložiť formulár vyhlásenia o zložení výrobku;

                           d)

                           nadmerná záťaž spojená s požiadavkou na označovanie,;

                           e)

                           štatistická daň a diskriminačná DPH.

               (3)

               V podnete sa takisto tvrdilo, že tieto postupy mali nepriaznivé obchodné účinky v zmysle článku 2 ods. 4 nariadenia.

               (4)

               Komisia preto po porade s poradným výborom ustanoveným nariadením rozhodla, že existuje dostatok dôkazov na odôvodnenie začatia postupu preskúmania s cieľom zvážiť zahrnuté právne a vecné otázky. Následne sa 27. novembra 1999 (2) začal postup prešetrovania.

         B.   ZISTENIA V RÁMCI POSTUPU PREŠETROVANIA

               (5)

               V roku 2000 sa na základe prešetrovania došlo k záveru, že nadmernými požiadavkami v súvislosti s osvedčením o pôvode sa podľa všetkého porušujú článok VIII ods. 3 a článok X dohody GATT z roku 1994 a článok 71 Dohody WTO o textilných a odevných výrobkoch, a že tieto požiadavky sú v rozpore s odporúčaniami článku VIII ods. 1 písm. c) dohody GATT z roku 1994. Opatreniami na požiadavky na označovanie sa podľa všetkého porušuje článok 22 Dohody WTO o technických prekážkach obchodu a tieto opatrenia sú v rozpore s odporúčaniami článku VIII ods. 1 písm. c) dohody GATT z roku 1994. Pokiaľ ide o požiadavky týkajúce sa formulára vyhlásenia o zložení výrobku, podľa všetkého sú v rozpore s článkom 2 Dohody WTO o postupoch udeľovania dovozných povolení. Pokiaľ ide o postup kontroly colnej hodnoty, útvary Komisie nemohli vyjadriť konečné stanovisko z dôvodu nedávno zavedeného nového zákona, ktorým sa riadi táto záležitosť. V súvislosti s otázkou kontroly pred nakládkou nebolo zistené žiadne porušovanie akéhokoľvek ustanovenia Dohody WTO o kontrole pred nakládkou. Tento postup však nezodpovedal v plnej miere účelu a duchu dohody. Napokon, nebolo zistené žiadne porušovanie pravidiel WTO, pokiaľ ide o štatistickú daň, a otázke diskriminačnej DPH sa už takisto venovala pozornosť v rámci iného postupu nariadenia o obchodných prekážkach týkajúceho sa dovozu hotovej kože do Argentíny (3).

               (6)

               V podnete sa takisto tvrdilo, že prešetrované opatrenia celkovo mali alebo hrozilo, že budú mať nepriaznivé účinky v zmysle článku 2 ods. 4 nariadenia.

         C.   VÝVOJ PO UKONČENÍ PREŠETROVANIA

               (7)

               Po prešetrovaní sa niekoľko rokov viedli diskusie s argentínskymi orgánmi s cieľom dosiahnuť zmierovacie konanie, na základe ktorého by sa odstránili alebo postupne zmiernili uvedené obchodné prekážky.

               (8)

               Zdá sa, že pokiaľ ide o praktiky colného hodnotenia, v posledných rokoch sa situácia zlepšila. Zvýšila sa transparentnosť a európski výrobcovia a vývozcovia sa môžu podieľať na určovaní ukazovateľov colného hodnotenia. Kontrola pred nakládkou sa zrušila a zdá sa, že požiadavka týkajúca sa formulára vyhlásenia o zložení výrobku nepredstavuje pre vývozcov žiadny problém.

               (9)

               V súvislosti s otázkou osvedčenia o pôvode sa dosiahol významný pokrok prijatím predpisu Instruccion General No 9/2002 de la Direccion General de Aduanas8. februára 2002. Donedávna bola hlavnou pretrvávajúcou prekážkou, ktorej muselo čeliť európske výrobné odvetvie, požiadavka v prípade trojstranného obchodu poskytnúť argentínskym úradom okrem osvedčenia o pôvode takisto faktúru medzi výrobcom tovaru s pôvodom v tretej krajine a vývozcom v krajine nakládky, ktorá vyvolala obavy v súvislosti s dôvernosťou pôvodnej transakcie. Prijatím dokumentu Nota External No 3/07, ktorý vydala Administracion Federal de Ingresos Publicos (Subdireccion general tecnico legal aduanera), Argentína účinne zrušila požiadavku poskytnúť kópiu pôvodnej faktúry, ktorá je teraz nahradená osvedčením vydávaným príslušnými orgánmi krajiny nakládky, t. j. obchodnou komorou, a následne legalizovaná v krajine nakládky argentínskym konzulátom.

               (10)

               Pokiaľ ide o požiadavky na označovanie súvisiace s povinným priložením kolkov, argentínske orgány poskytli informácie, podľa ktorých sú náklady na takúto požiadavku veľmi obmedzené v porovnaní s hodnotou nakládky. Zdá sa teda, že možné nepriaznivé účinky tejto pretrvávajúcej prekážky obchodu nemajú a nemôžu mať závažný vplyv na hospodárstvo Spoločenstva alebo regiónu Spoločenstva alebo na jeho odvetvie textilnej výroby.

         D.   ZÁVER A ODPORÚČANIA

               (11)

               Vzhľadom na uvedenú analýzu sa vyvodil záver, že postup preskúmania viedol k uspokojivej situácii, pokiaľ ide o prekážky obchodu, ako sa tvrdilo v podnete predloženom organizáciou Euratex, alebo ako to bolo v prípade prikladania kolkov, že prešetrované opatrenie nemá ako také závažný vplyv na regióny Európskeho spoločenstva s textilným priemyslom. Postup preskúmania by sa preto mal ukončiť v súlade s článkom 11 ods. 1 nariadenia.

               (12)

               Opatrenia ustanovené v tomto rozhodnutí boli prekonzultované s poradným výborom,

         ROZHODLA TAKTO:
   Jediný článok
   Týmto sa ukončuje postup preskúmania týkajúci sa opatrení uložených Argentínou v súvislosti s dovozom textilných a odevných výrobkov.

      V Bruseli 20. februára 2008

            Za Komisiu

         Peter MANDELSON

            člen Komisie

      (1)  Ú. v. ES L 349, 31.12.1994, s. 71. Nariadenie zmenené a doplnené nariadením (ES) č. 356/95 (Ú. v. ES L 41, 23.2.1995, s. 3).

      (2)  Ú. v. ES C 340, 27.11.1999, s. 70.

      (3)  Ú. v. ES L 295, 4.11.1998, s. 46.


title: Rozhodnutie Rady (EÚ, Euratom) 2016/1125 z 8. júla 2016, ktorým sa vymenúva člen Európskeho hospodárskeho a sociálneho výboru navrhnutý Portugalskou republikou

text:
               12.7.2016

               SK

               Úradný vestník Európskej únie

               L 187/15

         ROZHODNUTIE RADY (EÚ, Euratom) 2016/1125
   z 8. júla 2016,
   ktorým sa vymenúva člen Európskeho hospodárskeho a sociálneho výboru navrhnutý Portugalskou republikou
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 302,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 106a,
   so zreteľom na návrh portugalskej vlády,
   so zreteľom na stanovisko Európskej komisie,
   keďže:

               (1)

               Rada 18. septembra 2015 prijala rozhodnutie (EÚ, Euratom) 2015/1600 (1) a 1. októbra 2015 rozhodnutie (EÚ, Euratom) 2015/1790 (2), ktorým sa vymenúvajú členovia Európskeho hospodárskeho a sociálneho výboru na obdobie od 21. septembra 2015 do 20. septembra 2020.

               (2)

               V dôsledku skončenia funkčného obdobia pána Lina DA SILVA MAIU sa uvoľnilo miesto člena Európskeho hospodárskeho a sociálneho výboru,

         PRIJALA TOTO ROZHODNUTIE:
   Článok 1
   Pán José Custódio LEIRIÃO, Member of the National Confederation of Solidarity Institutions (CNIS), sa týmto vymenúva za člena Európskeho hospodárskeho a sociálneho výboru na zvyšný čas funkčného obdobia, ktoré trvá do 20. septembra 2020.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 8. júla 2016

            Za Radu

            predseda

         M. LAJČÁK

      (1)  Rozhodnutie Rady (EÚ, Euratom) 2015/1600 z 18. septembra 2015, ktorým sa vymenúvajú členovia Európskeho hospodárskeho a sociálneho výboru na obdobie od 21. septembra 2015 do 20. septembra 2020 (Ú. v. EÚ L 248, 24.9.2015, s. 53).

      (2)  Rozhodnutie Rady (EÚ, Euratom) 2015/1790 z 1. októbra 2015, ktorým sa vymenúvajú členovia Európskeho hospodárskeho a sociálneho výboru na obdobie od 21. septembra 2015 do 20. septembra 2020 (Ú. v. EÚ L 260, 7.10.2015, s. 23).


               15.12.2016

               SK

               Úradný vestník Európskej únie

               C 468/284

         P7_TA(2013)0563
   Vymenovanie člena Dvora audítorov (Danièle Lamarque – FR)
   Rozhodnutie Európskeho parlamentu z 11. decembra 2013 o návrhu na vymenovanie Danièle Lamarqueovej za člena Dvora audítorov (C7-0311/2013 – 2013/0809(NLE))
   (Konzultácia)
   (2016/C 468/64)

      Európsky parlament,

               —

               so zreteľom na článok 286 ods. 2 Zmluvy o fungovaní Európskej únie, v súlade s ktorým Rada konzultovala s Európskym parlamentom (C7-0311/2013),

               —

               so zreteľom na článok 108 rokovacieho poriadku,

               —

               so zreteľom na správu Výboru pre kontrolu rozpočtu (A7-0437/2013),

               A.

               keďže Výbor pre kontrolu rozpočtu následne pristúpil k posúdeniu kvalifikácie navrhovaného kandidáta, najmä pokiaľ ide o podmienky uvedené v článku 286 ods. 1 Zmluvy o fungovaní Európskej únie;

               B.

               keďže Výbor pre kontrolu rozpočtu na svojej schôdzi 7. novembra 2013 vypočul kandidáta Rady na člena Dvora audítorov,

               1.

               súhlasí s návrhom Rady vymenovať Danièle Lamarqueovú za členku Dvora audítorov;

               2.

               poveruje svojho predsedu, aby postúpil toto rozhodnutie Rade a pre informáciu Dvoru audítorov, ako aj ostatným inštitúciám Európskej únie a kontrolným orgánom členských štátov.


title: 2009/844/ES: Rozhodnutie Európskeho parlamentu a Rady z  21. októbra 2009 o mobilizácii Fondu solidarity Európskej únie podľa bodu 26 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení

text:
               19.11.2009

               SK

               Úradný vestník Európskej únie

               L 304/5

      ROZHODNUTIE EURÓPSKEHO PARLAMENTU A RADY

   z 21. októbra 2009
   o mobilizácii Fondu solidarity Európskej únie podľa bodu 26 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení
   (2009/844/ES)
   EURÓPSKY PARLAMENT A RADA EURÓPSKEJ ÚNIE,
   so zreteľom na Medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (1), a najmä na jej bod 26,
   so zreteľom na nariadenie Rady (ES) č. 2012/2002 z 11. novembra 2002, ktorým sa zriaďuje Fond solidarity Európskej únie (2),
   so zreteľom na návrh Komisie,
   keďže:

               (1)

               Európska únia zriadila Fond solidarity Európskej únie (ďalej len „fond“), aby prejavila solidaritu s obyvateľmi regiónov postihnutých prírodnými katastrofami.

               (2)

               Medziinštitucionálna dohoda zo 17. mája 2006 umožňuje použitie fondu v rámci ročného stropu vo výške 1 miliardy EUR.

               (3)

               Nariadenie (ES) č. 2012/2002 obsahuje ustanovenia, podľa ktorých možno fond použiť.

               (4)

               Taliansko predložilo žiadosť o mobilizáciu fondu v súvislosti s prírodnou katastrofou spôsobenou zemetrasením,

         ROZHODLI TAKTO:
   Článok 1
   V rámci všeobecného rozpočtu Európskej únie na rozpočtový rok 2009 sa mobilizuje Fond solidarity Európskej únie s cieľom poskytnúť prostriedky vo výške 493 771 159 EUR vo viazaných a výdavkových rozpočtových prostriedkoch.
   Článok 2
   Toto rozhodnutie sa uverejní v Úradnom vestníku Európskej únie.

      V Štrasburgu 21. októbra 2009

            Za Európsky parlament

            predseda

         J. BUZEK

            Za Radu

            predsedníčka

         C. MALMSTRÖM

      (1)  Ú. v. EÚ C 139, 14.6.2006, s. 1.

      (2)  Ú. v. ES L 311, 14.11.2002, s. 3.


title: 2009/517/ES: Rozhodnutie Rady z  22. júna 2009 o uzavretí Dohody medzi Európskym spoločenstvom a Pakistanskou islamskou republikou o určitých aspektoch leteckých dopravných služieb

text:
               3.7.2009

               SK

               Úradný vestník Európskej únie

               L 173/11

      ROZHODNUTIE RADY

   z 22. júna 2009
   o uzavretí Dohody medzi Európskym spoločenstvom a Pakistanskou islamskou republikou o určitých aspektoch leteckých dopravných služieb
   (2009/517/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 80 ods. 2, v súvislosti s prvou vetou prvého pododseku článku 300 ods. 2 a prvým pododsekom článku 300 ods. 3,
   so zreteľom na návrh Komisie,
   so zreteľom na stanovisko Európskeho parlamentu,
   keďže:

               (1)

               Rada 5. júna 2003 splnomocnila Komisiu na začatie rokovaní s tretími krajinami o nahradení určitých ustanovení v platných dvojstranných dohodách dohodou so Spoločenstvom.

               (2)

               Komisia v mene Spoločenstva dojednala Dohodu medzi Európskym spoločenstvom a Pakistanskou islamskou republikou o určitých aspektoch leteckých služieb (1) (ďalej len „dohoda“) v súlade s postupmi a usmerneniami uvedenými v prílohe k rozhodnutiu Rady, ktorým sa Komisia oprávňuje začať rokovania s tretími krajinami o nahradení určitých ustanovení v platných dvojstranných dohodách dohodou so Spoločenstvom.

               (3)

               Dohoda bola podpísaná v mene Spoločenstva dňa 24. februára 2009 s výhradou jej uzavretia k neskoršiemu dátumu v súlade s rozhodnutím Rady 2009/302/ES (2).

               (4)

               Dohoda by sa mala schváliť,

         ROZHODLA TAKTO:
   Článok 1
   Dohoda medzi Európskym spoločenstvom a Pakistanskou islamskou republikou o určitých aspektoch leteckých dopravných služieb sa týmto schvaľuje v mene Spoločenstva.
   Článok 2
   Týmto sa predseda Rady poveruje určiť osobu(-y) splnomocnenú(-é) vykonať oznámenie podľa článku 8 ods. 1 dohody.

      V Luxemburgu 22. júna 2009

            Za Radu

            predseda

         J. ŠEBESTA

      (1)  Ú. v. EÚ L 84, 31.3.2009, s. 34.

      (2)  Ú. v. EÚ L 84, 31.3.2009, s. 33.


title: Rozhodnutie Rady z 19. decembra 1991 o uzavretí dohody vo forme výmeny listov medzi Európskym hospodárskym spoločenstvom a Rakúskou republikou, Fínskou republikou, Islandskou republikou, Nórskym kráľovstvom, Švédskym kráľovstvom a Švajčiarskou konfederáciou o zmene a doplnení dohovoru z 20. mája 1987 o spoločnom tranzitnom režime

text:
Dôležité právne oznámenie

|

31993D0069

Úradný vestník L 025 , 02/02/1993 S. 0026 - 0026

		Rozhodnutie Radyz 19. decembra 1991o uzavretí dohody vo forme výmeny listov medzi Európskym hospodárskym spoločenstvom a Rakúskou republikou, Fínskou republikou, Islandskou republikou, Nórskym kráľovstvom, Švédskym kráľovstvom a Švajčiarskou konfederáciou o zmene a doplnení dohovoru z 20. mája 1987 o spoločnom tranzitnom režime(93/69/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva, najmä na jej článok 113,so zreteľom na návrh Komisie,keďže článok 15 ods. 2 Dohovoru medzi Európskym hospodárskym spoločenstvom a Rakúskou republikou, Fínskou republikou, Islandskou republikou, Nórskym kráľovstvom, Švédskym kráľovstvom a Švajčiarskou konfederáciou o spoločnom tranzitnom režime [1] splnomocňuje Spoločný výbor zriadený uvedeným dohovorom odporúčať zmeny a doplnenia k uvedenému dohovoru;keďže dohovor bol zmenený a doplnený s cieľom zohľadniť nedávne zmeny právnych predpisov o tranzite spoločenstva, ktoré sú súčasťou reforiem spoločného tranzitného režimu, ktorých cieľom je dobudovať vnútorný trh do 1. januára 1993;keďže príslušné zmeny a doplnenia sú predmetom odporúčania Spoločného výboru č. 1/91; keďže by sa mala schváliť dohoda vo forme výmeny listov o tomto odporúčaní,ROZHODLA TAKTO:Článok 1Dohoda vo forme výmeny listov medzi Európskym hospodárskym spoločenstvom a Rakúskou republikou, Fínskou republikou, Islandskou republikou, Nórskym kráľovstvom, Švédskym kráľovstvom a Švajčiarskou konfederáciou o zmene a doplnení dohovoru z 20. mája 1987 o spoločnom tranzitnom režime sa týmto schvaľuje v mene spoločenstva.Text dohody je pripojený k tomuto rozhodnutiu.Článok 2Predseda Rady sa týmto oprávňuje určiť osobu splnomocnenú na podpísanie dohody tak, aby zaväzovala spoločenstvo.V Bruseli 19. decembra 1991Za RadupredsedaP. Dankert[1] Ú. v. ES L 226, 13.8.1987, s. 1.--------------------------------------------------


title: 2014/268/EÚ: Rozhodnutie Rady zo 6. mája 2014 o pozícii, ktorá sa má v mene Európskej únie zaujať v Spoločnom výbore EHP k zmene protokolu 31 k Dohode o EHP o spolupráci v špecifických oblastiach mimo štyroch slobôd

text:
               13.5.2014

               SK

               Úradný vestník Európskej únie

               L 138/102

         ROZHODNUTIE RADY
   zo 6. mája 2014
   o pozícii, ktorá sa má v mene Európskej únie zaujať v Spoločnom výbore EHP k zmene protokolu 31 k Dohode o EHP o spolupráci v špecifických oblastiach mimo štyroch slobôd
   (2014/268/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä jej článok 165 ods. 4, článok 166 ods. 4 a článok 218 ods. 9,
   so zreteľom na nariadenie Rady (ES) č. 2894/94 z 28. novembra 1994 o opatreniach na vykonávanie Dohody o Európskom hospodárskom priestore (1), a najmä na jeho článok 1 ods. 3,
   so zreteľom na návrh Európskej komisie,
   keďže:

               (1)

               Dohoda o Európskom hospodárskom priestore (2) (ďalej len „Dohoda o EHP“) nadobudla platnosť 1. januára 1994.

               (2)

               Podľa článku 98 Dohody o EHP Spoločný výbor EHP môže rozhodnúť okrem iného o zmene protokolu 31 k Dohode o EHP.

               (3)

               Protokol 31 k Dohode o EHP obsahuje ustanovenia a opatrenia týkajúce sa spolupráce v špecifických oblastiach mimo štyroch slobôd.

               (4)

               Je vhodné rozšíriť spoluprácu zmluvných strán Dohody o EHP tak, aby zahŕňala nariadenie Európskeho parlamentu a Rady (EÚ) č. 1288/2013 (3).

               (5)

               Protokol 31 k Dohode o EHP by sa mal preto zmeniť, aby sa umožnilo fungovanie tejto rozšírenej spolupráce od 1. januára 2014.

               (6)

               Pozícia Únie v Spoločnom výbore EHP by mala preto byť založená na priloženom návrhu rozhodnutia,

         PRIJALA TOTO ROZHODNUTIE:
   Článok 1
   Pozícia, ktorá sa má v mene Európskej únie zaujať v Spoločnom výbore EHP k navrhovanej zmene protokolu 31 k Dohode o EHP o spolupráci v špecifických oblastiach mimo štyroch slobôd, je založená na návrhu rozhodnutia Spoločného výboru EHP pripojenom k tomuto rozhodnutiu.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 6. mája 2014

            Za Radu

            Predseda

         G. STOURNARAS

      (1)  Ú. v. ES L 305, 30.11.1994, s. 6.

      (2)  Ú. v. ES L 1, 3.1.1994, s. 3.

      (3)  Nariadenie Európskeho parlamentu a Rady (EÚ) č. 1288/2013 z 11. decembra 2013, ktorým sa zriaďuje „Erasmus+“: program Únie pre vzdelávanie, odbornú prípravu, mládež a šport, a ktorým sa zrušujú rozhodnutia č. 1719/2006/ES, č. 1720/2006/ES a č. 1298/2008/ES (Ú. v. EÚ L 347, 20.12.2013, s. 50).

      NÁVRH
      ROZHODNUTIE SPOLOČNÉHO VÝBORU EHP č. …/2014
      z …,
      ktorým sa mení protokol 31 k Dohode o EHP o spolupráci v špecifických oblastiach mimo štyroch slobôd
      SPOLOČNÝ VÝBOR EHP,
      so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej články 86 a 98,
      keďže:

                  (1)

                  Je vhodné rozšíriť spoluprácu zmluvných strán Dohody o EHP tak, aby zahŕňala nariadenie Európskeho parlamentu a Rady (EÚ) č. 1288/2013 z 11. decembra 2013, ktorým sa zriaďuje „Erasmus+“: program Únie pre vzdelávanie, odbornú prípravu, mládež a šport, a ktorým sa zrušujú rozhodnutia č. 1719/2006/ES, č. 1720/2006/ES a č. 1298/2008/ES (1).

                  (2)

                  Protokol 31 k Dohode o EHP by sa mal preto zmeniť, aby sa umožnilo fungovanie tejto rozšírenej spolupráce od 1. januára 2014,

            PRIJAL TOTO ROZHODNUTIE:
      Článok 1
      Článok 4 protokolu 31 k Dohode o EHP sa mení takto:

                  1.

                  Za odsek 2m sa vkladá tento odsek:

                              „2n.

                              Štáty EZVO sa s účinnosťou od 1. januára 2014 zúčastňujú na tomto programe:

                                          —

                                             32013 R 1288: Nariadenie Európskeho parlamentu a Rady (EÚ) č. 1288/2013 z 11. decembra 2013, ktorým sa zriaďuje ‚Erasmus+‘: program Únie pre vzdelávanie, odbornú prípravu, mládež a šport, a ktorým sa zrušujú rozhodnutia č. 1719/2006/ES, č. 1720/2006/ES a č. 1298/2008/ES (Ú. v. EÚ L 347, 20.12.2013, s. 50).“

                  2.

                  Text odseku 3 sa nahrádza takto:
                  „Štáty EZVO v súlade s článkom 82 ods. 1 písm. a) dohody finančne prispievajú na programy a akcie uvedené v odsekoch 1, 2, 2a, 2b, 2c, 2d, 2e, 2f, 2g, 2h, 2i, 2j, 2k, 2l, 2m a 2n.“

            Článok 2
      Toto rozhodnutie nadobúda účinnosť dňom nasledujúcim po poslednom oznámení podľa článku 103 ods. 1 Dohody o EHP (2).
      Uplatňuje sa od 1. januára 2014.
      Článok 3
      Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.

         V Bruseli …

               Za Spoločný výbor EHP

               predseda

               tajomníci Spoločného výboru EHP

         (1)  Ú. v. EÚ L 347, 20.12.2013, s. 50.

         (2)  [Ústavné požiadavky neboli oznámené.] [Ústavné požiadavky boli oznámené.]


title: 2005/303/: Rozhodnutie Dozorného orgánu EZVO č. 303/05/COL z  30. novembra 2005 , ktorým sa päťdesiaty prvýkrát menia a dopĺňajú procesné a hmotné pravidlá v oblasti štátnej pomoci

text:
               23.11.2006

               SK

               Úradný vestník Európskej únie

               L 324/30

      ROZHODNUTIE DOZORNÉHO ORGÁNU EZVO
   č. 303/05/COL
   z 30. novembra 2005,
   ktorým sa päťdesiaty prvýkrát menia a dopĺňajú procesné a hmotné pravidlá v oblasti štátnej pomoci
   DOZORNÝ ORGÁN EZVO (1),
   SO ZRETEĽOM NA Dohodu o Európskom hospodárskom priestore (2), najmä na jej články 61 až 63 a protokol 26,
   SO ZRETEĽOM NA Dohodu medzi štátmi EZVO o zriadení Dozorného orgánu a Súdneho dvora (3), najmä na jej článok 24, článok 5 ods. 2 písm. b) a článok 1 v časti I protokolu 3,
   KEĎŽE podľa článku 24 Dohody o dozore a súde uvedie Dozorný orgán do platnosti ustanovenia Dohody o EHP týkajúce sa štátnej pomoci,
   KEĎŽE podľa článku 5 ods. 2 písm. b) Dohody o dozore a súde vydáva Dozorný orgán oznámenia alebo usmernenia o otázkach, ktorými sa zaoberá Dohoda o EHP, pokiaľ to táto dohoda alebo Dohoda o dozore a súde výslovne ustanovuje alebo pokiaľ to Dozorný orgán považuje za nevyhnutné,
   PRIPOMÍNAJÚC Procesné a hmotné pravidlá v oblasti štátnej pomoci (4) prijaté 19. januára 1994 Dozorným orgánom EZVO (5),
   KEĎŽE Komisia Európskych spoločenstiev (6) prijala 9. novembra 2005 predĺženie platnosti rámca Spoločenstva o štátnej pomoci pre výskum a vývoj (7) do 31. decembra 2006,
   KEĎŽE má toto predĺženie takisto význam pre Európsky hospodársky priestor,
   KEĎŽE pravidlá zodpovedajúce rámcu Spoločenstva o štátnej pomoci pre výskum a vývoj boli prijaté v kapitole 14 Usmernení o štátnej pomoci,
   KEĎŽE doba platnosti kapitoly 14 Usmernení o štátnej pomoci uplynula 31. decembra 2005,
   KEĎŽE sa v rámci celého Európskeho hospodárskeho priestoru má zabezpečiť jednotné uplatňovanie pravidiel štátnej pomoci EHP,
   KEĎŽE v súlade s bodom II v položke „VŠEOBECNÉ“ na konci prílohy XV k Dohode o EHP má Dozorný orgán prijať po konzultácii s Európskou komisiou akty, ktoré zodpovedajú aktom prijatým Európskou komisiou,
   PO konzultácii s Európskou komisiou,
   PRIPOMÍNAJÚC, že Dozorný orgán konzultoval túto vec s členskými štátmi EZVO listami z 9. novembra 2005 adresovanými Islandu, Lichtenštajnsku a Nórsku,
   PRIJAL TOTO ROZHODNUTIE:

               1.

               Platnosť kapitoly 14 Usmernení o štátnej pomoci, štátna pomoc pre výskum a vývoj, sa predlžuje do 31. decembra 2006. Odsek 2 článku 14.9 Usmernení o štátnej pomoci znie takto:
               „Tieto usmernenia sa uplatňujú do 31. decembra 2006.“
               Poznámka pod čiarou 1 kapitoly 14 Usmernení o štátnej pomoci znie takto:
               „Táto kapitola bola zmenená a doplnená rozhodnutiami kolégia z 26. júla 2002 a 30. novembra 2005. Kapitola zodpovedá rámcu Spoločenstva o štátnej pomoci pre výskum a vývoj (Ú. v. ES C 45, 17.2.1996, s. 5) v znení zmien a doplnení oznámenia Komisie z 13. februára 1998 (Ú. v. ES C 48, 13.2.1998, s. 2), 8. mája 2002 (Ú. v. EÚ C 111, 8.5.2002, s. 3) a 9. novembra 2005.“

               2.

               Štátom EZVO sa informácie poskytujú listom spolu s kópiou tohto rozhodnutia.

               3.

               Európskej komisii sa informácie poskytujú v súlade s písm. d) protokolu 27 Dohody o EHP kópiou tohto rozhodnutia.

               4.

               Toto rozhodnutie sa uverejní v časti EHP a dodatku EHP Úradného vestníka Európskej únie.

      V Bruseli 30. novembra 2005

            Za Dozorný orgán EZVO

         Einar M. BULL

            predseda

         Kurt JÄGER

            člen kolégia

      (1)  Ďalej len „Dozorný orgán“.

      (2)  Ďalej len „Dohoda o EHP“.

      (3)  Ďalej len „Dohoda o dozore a súde“.

      (4)  Ďalej len „Usmernenia o štátnej pomoci“.

      (5)  Pôvodne uverejnené v Ú. v. ES L 231, 3.9.1994, a dodatku EHP č. 32, 3.9.1994, naposledy zmenené a doplnené rozhodnutím z 30.11.2005.

      (6)  Ďalej len „Komisia ES“.

      (7)  Rámec Spoločenstva o štátnej pomoci pre výskum a vývoj, uverejnený v Ú. v. ES C 45, 17.2.1996, s. 5.


title: 2014/47/EÚ: Rozhodnutie Rady z  28. januára 2014 , ktorým sa vymenúva osem portugalských členov a sedem portugalských náhradníkov Výboru regiónov

text:
               30.1.2014

               SK

               Úradný vestník Európskej únie

               L 27/60

         ROZHODNUTIE RADY
   z 28. januára 2014,
   ktorým sa vymenúva osem portugalských členov a sedem portugalských náhradníkov Výboru regiónov
   (2014/47/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh portugalskej vlády,
   keďže:

               (1)

               Rada prijala 22. decembra 2009 a 18. januára 2010 rozhodnutia 2009/1014/EÚ (1) a 2010/29/EÚ (2), ktorými sa vymenúvajú členovia a náhradníci Výboru regiónov na obdobie od 26. januára 2010 do 25. januára 2015.

               (2)

               V dôsledku skončenia funkčného obdobia pánov Josého CORREIU, Manuela FREXESA, Francisca MESQUITU MACHADA, Carlosa PINTA, Carlosa PINTA DE SÁ, Joaquima RAPOSA, Ruia RIA a Fernanda RUASA sa uvoľnilo osem miest členov Výboru regiónov.

               (3)

               V dôsledku skončenia funkčného obdobia pánov Álvara AMARA, Antónia BORGESA, Joaquima DIASA VALENTEHO, Carlosa MARTU, Antónia Jorgeho NUNESA, Vítora PROENÇU a Jaimeho SOARESA sa uvoľnilo sedem miest náhradníkov,

         PRIJALA TOTO ROZHODNUTIE:
   Článok 1
   Na zvyšný čas funkčného obdobia, ktoré trvá do 25. januára 2015, sa do Výboru regiónov vymenúvajú:

               a)

               za členov:

                           —

                           pán José Agostinho RIBAU ESTEVES, Presidente da Câmara Municipal de Aveiro,

                           —

                           pán Álvaro DOS SANTOS AMARO, Presidente da Câmara Municipal da Guarda,

                           —

                           pán José Maria DA CUNHA COSTA, Presidente da Câmara Municipal de Viana do Castelo,

                           —

                           pán Basílio Adolfo DE MENDONÇA HORTA DA FRANCA, Presidente da Câmara Municipal de Sintra,

                           —

                           pán António Gonçalves BRAGANÇA FERNANDES, Presidente da Câmara Municipal da Maia,

                           —

                           pán Carlos Manuel RODRIGUES PINTO DE SÁ, Presidente da Câmara Municipal de Évora,

                           —

                           pán João Nuno FERREIRA GONÇALVES DE AZEVEDO, Presidente da Câmara Municipal de Mangualde,

                           —

                           pán Luís Filipe SOROMENHO GOMES, Presidente da Câmara Municipal de Vila Real de Santo António,

                     a

               b)

               za náhradníkov:

                           —

                           pán Luís Manuel DOS SANTOS CORREIA, Presidente da Câmara Municipal de Castelo Branco,

                           —

                           pán Francisco Manuel LOPES, Presidente da Câmara Municipal de Lamego,

                           —

                           pán Paulo Jorge FRAZÃO BATISTA SANTOS, Presidente da Câmara Municipal da Batalha,

                           —

                           pán Vitor Manuel MARTINS GUERREIRO, Presidente da Câmara Municipal de São Brás de Alportel,

                           —

                           pán António BENJAMIM PEREIRA, Presidente da Câmara Municipal de Esposende,

                           —

                           pán Vitor Manuel CHAVES DE CARO PROENÇA, Presidente da Câmara Municipal de Alcácer do Sal,

                           —

                           pán Luís Miguel CORREIA ANTUNES, Presidente da Câmara Municipal da Lousã.

         Článok 2
   Toto rozhodnutie nadobúda účinnosť dňom jeho prijatia.

      V Bruseli 28. januára 2014

            Za Radu

            predseda

         G. STOURNARAS

      (1)  Ú. v. EÚ L 348, 29.12.2009, s. 22.

      (2)  Ú. v. EÚ L 12, 19.1.2010, s. 11.